The Times

The Times – britų dienraštis, leidžiamas Londone nuo 1785 m. 

Laikraštį leidžia „Times Newspapers Limited“, kuri nuo 1981 m. yra „News International“ antrinė įmonė, o ši priklauso žiniasklaidos milžinei „News Corporation“, kuriai vadovauja Rupertas Merdokas. „The Times“ pirmasis pradėjo naudoti Times New Roman šriftą. Laikraštis buvo spausdinamas broadsheet formatu 219 metų, bet 2004 m. perėjo prie glausto tabloid formato, kad patrauktų jaunesnių skaitytojų dėmesį ir taip pat dėl to, kad įtiktų žmonėms, į darbą važiuojantiems viešuoju transportu.

Taip pat pasaulyje yra leidžiami kiti panašų pavadinimą turintys laikraščiai, pvz., „The New York Times“, „The Los Angeles Times“, „The Times of India“, „The Irish Times“ ir kt.

Istorija 
1785 m. sausio 1 d. laikraštį įsteigė Džonas Volteris (John Walter). Tuomet laikraštis vadinosi „The Daily Universal Register“. 1788 m. sausio 1 d., po 940 leidimų, laikraštis buvo pervadintas į „The Times“.

Savininkai 
 John Walter (1785–1803 m.)
 John Walter II (1803–1847 m .)
 John Walter III (1847–1894 m .)
 Arthur Fraser Walter (1894–1908 m.)
 Alfred Harmsworth (1908–1922 m.)
 Astor šeima (1922–1966 m.)
 Roy Thomson (1966–1981 m.)
 „News UK“ („News Corp“ antrinė įmonė), vadovaujama Ruperto Merdoko (1981–)

Šaltiniai 

Jungtinės Karalystės dienraščiai
Dienraščiai anglų kalba